ตอนนี้ผมเป็นทอลซิลอักเสบ มีหนองบริเวณลำคอ เหมือนมีเสมหะออกมาตลอด แต่มีอยู่รอบนึง ผมสูดเสมหะ น่าจะมาจากจมูกขึ้นมาคอ ละก็มีก้อนๆเป็นลิ่มๆ เหนียวๆ ออกมาด้วย ไม่ทราบว่าคือไรครับ สีเขียว แต่หลังจากออกมาแล้วโล่งเลย ไม่มีเสมหะเลยครับ มันผิดปกติไหมครับ มันคือมูกจากจมูกเราใช่ไหมครับ อันตรายไหม 
สวัสดีค่ะ เมือกสีเหลืองปนเลือดที่แสดงให้ดูจากรูป ก็คือส่วนของเสมหะและน้ำมูก ซึ่งเกิดจากสารคัดหลั่งจากเยื่อบุทางเดินหายใจ ผสมปนเปไปกับเซลล์เม็ดเลือดขาวและเชื้อโรค (กรณีที่ร่างกายกำลังมีการติดเชื้ออยู่) ซึ่งร่างกายพยายามกำจัดออกมา และเมื่อเราไอ หรือสั่งน้ำมูก ก็กลายเป็นเสมหะและน้ำมูกออกมาค่ะ ซึ่งหากมีการไอแรง หรือสั่งน้ำมูกแรง เส้นเลือดฝอยก็อาจเกิดการแตก และมีเลือดปนได้ ไม่ได้ผิดปกติอะไรค่ะและทั้งนี้ เนื่องจากช่องรูจมูกและช่องลำคอของคนเรา เป็นช่องที่ติดต่อกัน ดังนั้น หากเราขากเสมหะ หรือสูดเสมหะ เสมหะก็อาจจะย้อนขึ้นมาในรูจมูก และออกมารูจมูกให้เห็นได้ค่ะ ไม่ได้ถือว่าผิดปกติอะไรค่ะดังนั้น หากมีประวัติว่าเป็นทอนซิลอักเสบอยู่ ก็ย่อมทำให้เกิดเสมหะขึ้นมาได้ และเมื่อเราสูดเสมหะย้อนขึ้นไปในรูจมูก ก็ทำให้เสมหะดังกล่าวออกมาทางรูจมูกได้ค่ะหากอาการของทอนซิลอักเสบยังไม่หาย ก็ต้องรักษาอาการทอนซิลอักเสบที่เป็นอยู่ให้หายค่ะ โดยการดื่มน้ำเปล่ามากๆ งดดื่มน้ำเย็น ทานอาหารที่มีประโยชน์ ไม่ดื่มแอลกอฮอล์ ไม่สูบบุหรี่ พักผ่อนให้เพียง และควรทานยาปฏิชีวนะฆ่าเชื้อด้วยค่ะ